Tiranë më datë 13.10.2022

**THIRRJE PËR EKSPERT**

**Trajner/ekspert mjedisor për shkollën dimërore mjedisore**

|  |  |
| --- | --- |
| **Pozicioni** | **Trajner/ekspert mjedisor** **Projekti “ECO-YOU (th) TIRANA“** i cili zbatohet nga Youth4Society (Y4S) dhe Qendra për Ekselencë Destiny (QED)organizohet në kuadër të programit Tirana Kryeqyteti Evropian i Rinisë 2022 me mbështetjen financiare të Kongresit Rinor Kombëtar në bashkëpunim me Bashkinë Tiranë.” |
|  |  |
| **Kohezgjatja e sherbimit** | 10 ditë pune (13 – 30 Dhjetor 2022) |
| **Numri i ekspertëve** | 2 Ekspert (nga 10 ditë pune secili) |
| **Vendi i punës** | Tiranë |
| **E hapur për** | Ekspert Shqipëtar  |
| **Data e fillimit** | Me nënshkrimin e kontratës |
| **Raporton tek** | Drejtuesi i projektit |
| **Afati i fundit për aplikim** |  11 Dhjetor 2022 |

1. **Informacion i përgjithshëm**

**Youth4Society** është një organizatë jofitimprurëse, joqeveritare, jopolitike, e cila synon të nxisë pjesëmarrjen e të rinjve në shoqërinë civile, të sjellë ndryshime sociale, zhvillim dhe përmirësim të vendit tonë, duke përdorur mjete dhe programe të ndryshme. Të gjitha aktivitetet janë të fokusuara në fushën rinore.

Qendra për Ekselencë Destiny (këtu me tej QED ose DCE) është një organizatë jofitimprurëse, joqeveritare, jopolitike e cila ka si mision të kontribuojë për një qeverisje demokratike, kohezionin social, ruajtjen e trashëgimisë sonë, respektimin e dinjitetin njerëzor dhe të drejtave të njeriut, mbrojtjen e tokës përmes programeve të qëndrueshme. Misioni i DCE është i bazuar, i përafruar plotësisht në Axhendën e 2030 për Zhvillim të Qëndrueshëm të miratuar nga Kombet e Bashkuara, e cila qëndron si një gur themeli i punës të DCE. E krijuar në vitin 2021 nga një ekip ekspertësh të kualifikuar ka si vizion një botë e barabartë dhe e begatë. QED e bazon punën e saj në tre shtylla si në vijim Shtylla I: Mirëqeverisja dhe sundimi i ligjit Shtylla II: Kohezioni social dhe të drejtat themelore të njeriut Shtylla III: Mbroni token.

1. **Informacion rreth projektit**

**Projekti “ECO-YOU (th) TIRANA“** i cili zbatohet nga Y4S dhe QEDorganizohet në kuadër të programit Tirana Kryeqyteti Evropian i Rinisë 2022 me mbështetjen financiare të Kongresit Rinor Kombëtar në bashkëpunim me Bashkinë Tiranë.” Qëllimi i përgjithshëm i projektit është rritja e ndërgjegjësimit dhe kujdesit të rinisë ndaj mjedisit nëpërmjet aftësimit të tyre dhe praktikimit të të paktën një modeli, praktike apo sjellje pro-mjedisore nga vet të rinjtë në përditshmërinë e tyre. Specifikisht projekti synon të:

* rris kapacitet rinore në fushën e mbrojtjes së mjedisit,
* të hulumtoj praktikat më të mira rajonale dhe Evropiane të kujdesit ndaj mjedisit të cilat rinia mund ti praktikoj dhe promovoj në përditshmërinë e tyre

Në kuadër të këtij projekti, organizata Youth 4 Society shpall thirrjen për ekspert për **trajner/ekspert mjedisor për shkollën dimërore mjedisore me të rinj për tu organizuar në Dhjetor 2022.**

1. **Qëllimi i ekspertizës**

Trajneri/eksperti mjedisor do të angazhohet të organizoj 5 ditë aktivitet – Shkollë Dimërore me fokus Mjedisi dhe Rinia. Më konkretisht eksperti duhet të trajtoj gjatë workshopeve tema që lidhen me:

* ngrohja globale dhe problemet mjedisore;
* mbrojtja e biodiversitetit;
* plastika demi në mjedis dhe shëndet;
* praktika të mira si riciklimi, ndarja e mbetjeve në burim, reduktimi i përdorimit të plastikës, 5R;
* rëndësinë e mbrojtjes së mjedisit dhe impaktin e veprimeve dhe “lifestyle” të tyre në mjedis;
* Si te rinjtë mund të ndikojnë në mbrojtjen e mjedisit
* Trendet e fundit të rinisë në vende të ndryshme të botës në lidhje me mjedisin
* Si të frymëzojmë të rinjtë e Tiranës për një jetë që respekton dhe mbron mjedisin e qytetit
1. **Aktivitetet dhe përgjegjësitë e ekspertit**

Në kuadër të këtij angazhimi eksperti duhet të:

* Përgatit materiale prezantim për të gjitha ditët e shkollës dimërore sipas temave të përcaktuara më lart.
* Do të fasilitoj dhe drejtoj te gjithë punën në grupe dhe workshopet e aktiviteti
* Përgatit formatet e *para* dhe *pas* vlerësimit të njohurive të pjesëmarrësve
* Përgatit një raport në përfundim të sesioneve/trajnimit, i cili krahas të tjerave duhet të përmbaj të dhëna mbi nivelin e rritjes së njohurive të pjesëmarrësve, materiale nga puna ne grup etj.
1. **Vendndodhja dhe kohëzgjatja e ekspertizës**
* **Kohëzgjatja:** Aktivitetet do të organizohen gjatë muajit Dhjetor 2022
* **Ditë pune/angazhimi:** 5 ditë aktivitet, 3 ditë përgatitje dhe 2 ditë raportim (10 ditë pune) Kjo thirrje ka përsynim të identifikoj 2 ekspertë të cilët do të kenë ditë të barabarta pune
* **Vendndodhja:** Aktivitetet do të organizohen në Tiranë
* **Grupet e Interesit: 30** të rinj të moshës 15-29 vjeç
1. **Kualifikimet e ekspertit dhe dokumentacioni**

**Kualifikimet:**

Personat e interesuar për pozicionin e trajnerit/es duhet të plotësojnë kërkesat e mëposhtme:

* Të ketë diplomë në shkencat e natyrës, agrare ose ambientaliste, inxhineri mjedisi, ndërtimi etj;
* Të ketë eksperience të mëparshme në fushën e trajnimit;
* Të ketë komunikim shumë të mirë, të dëgjojë dhe respektojë mendimin e secilit prej personave të përfshirë në trajnim dhe në projekt;
* Të ketë aftësi të mira pedagogjike të të nxënit interaktiv.
* Konsiderohet aset të ketë bashkëpunime të mëparshme me shoqërinë civile në fushën e mbrojtjes së mjedisit dhe/ose tema të lidhura me të;

**Dokumentacioni:**

1. Jetëshkrim (CV) ku të nënvizohen eksperiencat e mëparshme të ngjashme
2. Dokument identifikimi;
3. Ofertë financiare të nënshkruar (sipas modelit të Aneksit 1 mëposhtëm)

**Metoda e Vlerësimit:**

* ***Vlerësimi Teknik*** (maksimum prej 65 pikësh, me kufi minimal pranueshmërie prej 40 pikësh).

*(Propozimet të cilat nuk arrijnë të marrin të paktën 35 pikë për kriteret teknike të vlerësimit nuk do të konsiderohen për vlerësim të mëtejshëm)*

- ***Çmimi i ofruar*** (deri në 35 pikë).

(Çmimi i ofruar do të jetë për ditë pune)

1. **Afatet dhe adresa e aplikimit**

Aplikimi duhet të dorëzohet në adresën e postës elektronike të Youth4Society info@youth4society.org brenda **datës 11 Dhjetor 2022.** Në subjektin e e-mailit duhet të shënohet *Aplikim për ekspertizë “trajner/ekspert mjedisor”*

**ANEKSI 1**

**Datë / /2022**

**FORMULARI I OFERTËS FINANCIARE**

Procedura: Trajner/Ekspert mjedisor për Shkollën Dimërore Mjedisi dhe Rinia, në kuadër të **Projekti “ECO-YOU (th) TIRANA“** i cili zbatohet nga Youth4Society dhe DCE në kuadër të programit Tirana Kryeqyteti Evropian i Rinisë 2022 me mbështetjen financiare të Kongresit Rinor Kombëtar në bashkëpunim me Bashkinë Tiranë.”

Duke ju referuar procedurës së lartpërmendur, deklarojmë se ju vë në dispozicion ofertën time:

Çmimi total i Ofertës time e vlefshme \_\_\_\_\_\_\_\_\_\_\_, **me TVSH në LEK**, është: \_\_\_\_\_\_\_\_\_\_\_\_\_\_\_\_[*Ofertuesi vendos shumën në shifra dhe fjalë*]:

|  |  |  |  |  |
| --- | --- | --- | --- | --- |
| **Nr.** | **Shërbimi** | **Detaje/ specifikime**(Oferta do të paraqitet për ditë pune) | **Çmimi/ njësi** **me TVSH në LEK** | **Vlera totale me TVSH në LEK** |
| 1. | Përgatitja | 3 ditë |  |  |
| 2.  | Zhvillimi trajnimit | 5 ditë |  |  |
| 3.  | Raportimi | 2 ditë |  |  |
|  |  |  |  **Totali** |  |

**Ofertuesi: Emër Mbiemër dhe firmë**